Sextus Pompejus Festus
Sextus Pompejus Festus var en romersk grammatiker. Festus udgav en 20 bogruller stor forkortet version af en latinsk etymologisk ordbog, De verborum significatu (om ordenes betydning), forfattet af Marcus Verrius Flaccus omkring Kristi fødsel. Festus' værk er bevaret fra bogstav M (12.-20. bog) og er en fremragende kilde til arkaisk og klassisk latin og til romerske filologers arbejdsmetoder.